**---- NÁVRH ---**

Obec Smolinské podľa § 4, ods. 3 písm. n) a § 6 zákona č. 369/1990 Zb. o obecnom zriadení v znení neskorších predpisov a v súlade s § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v y d á v a

**všeobecné záväzné nariadenie**

**č. 5/2017**

**o umiestňovaní volebných plagátov na verejných priestranstvách v obci Smolinské**

**§ 1  
Všeobecné ustanovenia**

Predmetom tohto všeobecne záväzného nariadenia je určenie miest, na ktorých možno pred voľbami do Národnej rady Slovenskej republiky, Európskeho parlamentu, orgánov samosprávy obcí a do orgánov samosprávnych krajov umiestňovať volebné plagáty a iné nosiče informácií a ustanovenie podmienok vylepovania plagátov na území obce.

**§ 2**

**Základné pojmy**

Na účely tohto všeobecne záväzného nariadenia sa za

- plagáty považujú letáky, oznamy, samolepky a podobné nosiče informácií s informačným, reklamným alebo propagačným obsahom

- volebné plagáty – plagáty, propagujúce činnosť, ciele alebo program politických strán, politických hnutí, ich koalícií a kandidátov

- pôvodca plagátu – fyzická alebo právnická osoba, ktorá oznámila obci Smolinské svoj záujem vylepiť plagáty alebo ktorú na základe obsahu plagátu možno odôvodnene považovať za pôvodcu plagátu

**§ 3**

**Určenie miest na vylepovanie plagátov**

Obec Smolinské určuje na umiestňovanie volebných plagátov a iných nosičov informácií

informačné tabule pred OcÚ.

**§ 4**

**Podmienky vylepovania plagátov**

1. Vylepovanie plagátov je potrebné vopred ohlasiť zodpovednému zamestnancovi obce, ktorý pôvodcovi plagátu oznámi podmienky umiestnenia plagátov tak, aby zodpovedali zásadám rovnosti kandidujúcich subjektov a s pôvodcom plagátu dohodne lehotu, do ktorej budú plagáty odstránené.
2. Nie je možné vylepovať plagáty, ktorých obsah je v rozpore s Ústavou SR a ostatnými právnymi predpismi SR a EÚ, propaguje fašizmus, rasizmus, diskrimináciu skupiny osôb, ohrozuje mravnú výchovu mládeže, obsahuje vulgarizmy, hanobí občanov, ich národnosť alebo vierovyznanie, propaguje predaj omamných alebo návykových látok a podobne.
3. Vylepovanie plagátov na určených miestach podľa § tohto všeobecne záväzného nariadenia je bezplatné.
4. Pôvodca plagátov je povinný zabezpečiť, aby plagáty boli v dohodnutej lehote odstránené, inak obec zabezpečí ich odstránenie.

**§ 5**

**Záverečné ustanovenia**

1. Dňom účinnosti tohto všeobecne záväzného nariadenia sa zrušuje všeobecne záväzné nariadenie č. 4/2010 o vymedzení vyhradených miest a plôch na vylepovanie volebných plagátov na verejných priestranstvách počas volebnej kampane.
2. Obecné zastupiteľstvo Obce Smolinské sa na tomto všeobecne záväznom nariadení uznieslo dňa 01.08.2017 uznesením č. x/2017.
3. Všeobecne záväzné nariadenie nadobúda účinnosť 01.09.2017.

V Smolinskom, 10.07.2017

MVDr. Peter Betták

starosta obce